
సిరీస్పై భారత గురిసమంపై ఇంగ్లండ్ కన్నుజోరు మీద టీమిండియాఒత్తిడిలో మోర్గాన్సేనఇరు జట్ల మధ్య రెండో వన్డే నేడుబారాబతి స్టేడియంలో పటిష్ట భద్రతకటక్: తొలి వన్డేలో అద్భుత విజయం సాధించి జోరు మీదున్న టీమిండియా సిరీస్పై కన్నేసింది. మూడు వన్డేల సిరీస్లో భాగంగా గురువారం ఇక్కడి బారాబతి స్టేడియం వేదికగా జరిగే రెండో మ్యాచ్లో భారత విజయమే లక్ష్యంగా బరిలోకి దిగుతోంది. మొదటి మ్యాచ్ విజయం ఇచ్చిన ఉత్సాహంతో ఈ మ్యాచ్లోనూ నెగ్గి సిరీస్ను కైవసం చేసుకోవాలని భావిస్తోంది. మరో వైపు టెస్టు సిరీస్లో ఘోర పరాజయం ఎదుర్కొని తొలి వన్డేలో 350 పరుగుల లక్ష్యాన్ని కూడా కాపాడుకోలేకపోయిన ఇంగ్లండ్ తీవ్ర ఒత్తిడిలో ఉంది. సిరీస్ను నిలబెట్టుకోవాలంటే ఈ మ్యాచ్లో తప్పక నెగ్గాల్సిన అవసరం ఏర్పడింది మోర్గాన్ సేనకు. దీంతో, చావోరేవో పోరులో సత్తా చాటి సిరీస్ ఆశలు సజీవంగా నిలుపుకోవాలని ఆ జట్టు కోరుకుంటోంది. అయితే, బారాబతి స్టేడియంలో మంచి రికార్డు ఉండడం భారతకు కలిసొచ్చే అంశం. ఇప్పటిదాకా ఇక్కడ ఆడిన 17 వన్డేల్లో మన జట్టు 11 మ్యాచ్ల్లో నెగ్గింది. ఇక, కటక్లో 477 రోజుల సుదీర్ఘ విరామం తర్వాత క్రికెట్ మ్యాచ్ జరగడం ప్రాధాన్యం సంతరించుకుంది. చివరగా 2015 అక్టోబర్ 5న దక్షిణాఫ్రికాతో టీ-20 మ్యాచ్ భారతకు చేదు జ్ఞాపకాన్ని మిగిలిచ్చింది. ఆ పోరులో భారత ఓటమిని జీర్ణించుకోలేని ఫ్యాన్స్ మైదానంలోకి వాటర్ బాటిళ్లు విసిరి మ్యాచ్కు అంతరాయం కలిగించారు. దీంతో, ఈ మ్యాచ్కు నిర్వాహకులు భారీ భద్రత కల్పించారు.   వాళ్లపైనే ఆందోళన..: పుణెలో ప్రత్యర్థి బౌలర్లను మనోళ్లు ఓ ఆటాడుకున్నా కొన్ని విషయాలపై జట్టు మేనేజ్మెంట్ ఆందోళన చెందుతోంది. కీలక సమయంలో ధోనీ, యువరాజ్ వైఫల్యం కోహ్లీసేనపై ఒత్తిడి పెంచింది. అదే విధంగా ఢిల్లీ లెఫ్టాండర్ శిఖర్ ధవన్ కూడా తీవ్రంగా నిరాశపరిచారు. జట్టులో తన స్థానాన్ని ప్రమాదంలో పడేయకూడదంటే ఈ మ్యాచ్లో ధవన్ రాణించితీరాల్సిందే. ఇక, మిడిలార్డర్ను బలోపేతం చేసేందుకు జట్టులోకొచ్చిన యువీ, కెప్టెన్సీ వదులుకున్న తర్వాత స్వేచ్ఛగా ఆడతాడని భావించిన ధోనీ అంచనాలను అందుకోవాలని చూస్తున్నారు. కాగా, ఫార్మాట్ ఏదైనా కోహ్లీ తన సూపర్ ఫామ్ను కొనసాగిస్తుండగా, కేదార్ జాదవ్ సంచలన ఇన్నింగ్స్తో ప్రత్యర్థులకు హెచ్చరికలు పంపారు. వారితో పాటు పుణెలో హార్దిక్ పాండ్యా చివర్లో బాధ్యతాయుతంగా ఆడడం జట్టుకు సానుకూలాంశం. ఈ మ్యాచ్లోనూ కోహ్లీ, జాదవ్, పాండ్యా చెలరేగితే ఇంగ్లండ్కు కష్టాలు తప్పకపోవచ్చు. బ్యాటింగ్లో ఎవరో ఒకరు బాధ్యత తీసుకున్నప్పటికీ.. గత మ్యాచ్లో మన బౌలర్లు ఏ మాత్రం ఆకట్టుకోలేకపోయారు. అన్ని సార్లూ పెద్ద లక్ష్యాన్ని ఛేదించలేం. అందువల్ల బౌలర్లు ప్రత్యర్థిని వీలైనంత తక్కువ స్కోరుకు కట్టడి చేసేందుకు ప్రయత్నించాలి. 28 భారత్ కెప్టెన్గా 1000 పరుగుల మార్కును చేరేందుకు కోహ్లీకి అవసరమైన పరుగులు. ధోనీ, అజరుద్దీన్, గంగూలీ, సచిన్, ద్రావిడ్, కపిల్ దేవ్ సరసన చేరుతాడు.

siriispai bhaarata gurisamampai ingland kannujoru meeda teemindiyottidalo morgansenirai jatla madhya rendo vande nedubaaraabati stadiumlo patishta bhadratakatak: toli vandelo adbhuta vijayam saadhinchi joru meedunna teamindia siriispai kannesindi. moodu vandela siriislo bhagamga guruvaram ikkadi barabati stadium vedikagaa jarige rendo matchlo bhaarata vijayame lakshyamgaa bariloki digutondi. modati match vijayam ichina utsaahamto ee matchlonu neggi sireesnu kaivasam chesukovalani bhaavistondi. maro vaipu testu siriislo ghora parajayam edurkoni toli vandelo 350 parugula lakshyaanni kuudaa kapadukolekapoyina ingland teevra ottidilo undi. sireesnu nilabettukovalante ee matchlo tappaka neggaalsina avasaram erpadindi morgan senaku. deentho, chavorevo porulo satta chaati siries aasalu sajeevamgaa nilupukovalani aa jattu korukuntondi. ayithe, barabati stadiumlo manchi rikaardu undadam bhaarataku kalisoche amsam. ippatidaka ikkada aadina 17 vandello mana jattu 11 matchllo neggindi. ika, kataklo 477 rojula sudeergha viraamam tarvaata cricket match jaragadam praadhaanyam santarinchukundi. chivaragaa 2015 actober 5na dakshinaafrikaato t-20 match bhaarataku chedu ghnaapakaanni migilichindi. aa porulo bhaarata otamini jeerninchukoleni fances maidaanamloki water baatillu visiri myachku antaraayam kaliginchaaru. deentho, ee myachku nirvaahakulu bhari bhadrata kalpinchaaru.   vaallapaine aandolana..: punelo pratyarthi boularlanu manollu oo aataadukunnaa konni vishayaalapai jattu management aandolana chendutondi. keelaka samayamlo dhonee, yuvaraj vaiphalyam kohlisenapai ottidi penchindi. adhe vidhamgaa dhilli leftander sikhar dhavan kuudaa teevramgaa niraasaparichaaru. jattulo tana sthaanaanni pramaadamlo padeyakudadante ee matchlo dhavan raaninchitiiraalsindee. ika, midilardernu balopetam chesenduku jattulokochina yuvi, keptensi vadulukunna tarvaata swechhagaa aadataadani bhaavinchina dhonee anchanaalanu andukovaalani chustunnaru. kaga, farmat edaina kohli tana super faamnu konasaagistundagaa, kedar jadav sanchalana inningsto pratyarthulaku heccharikalu pampaaru. vaaritho paatu punelo hardik pandya chivarlo baadhyataayutamgaa aadadam jattuku saanukuulaamsam. ee matchlonu kohli, jadav, pandya chelaregithe inglandku kashtaalu tappakapovachhu. battinglo evaro okaru baadhyata teesukunnappatiki.. gatha matchlo mana boularlu e maatram aakattukolekapoyaru. anni saarluu pedda lakshyaanni chedinchalem. anduvalla boularlu pratyarthini veelainanta takkuva skoruku kattadi chesenduku prayatninchaali. 28 bharat keptenga 1000 parugula maarkunu cherenduku kohliki avasaramaina parugulu. dhonee, ajaruddin, gangoolee, sachin, dravid, kapil dev sarasana cherutaadu.